text: বিডিটুডে.নেট:করোনায় একদিনে ৫ হাজারেরও বেশি প্রাণহানি, আক্রান্ত লক্ষাধিক
  বিশ্বব্যাপী করোনায় আক্রান্ত ও মৃতের সংখ্যা বেড়েই চলেছে। প্রতিদিনই হাজার হাজার মানুষ আক্রান্তে হচ্ছেন প্রাণসংহারি ভাইরাসটিতে। এর মধ্যে কয়েকটি দেশে করোনা প্রকোপ ভয়াবহ আকার ধারণ করেছে।
  বুধবার একদিনে বিশ্বে নতুন করে করোনায় আক্রান্ত হয়েছেন এক লাখের মতো। গতকাল সারাবিশ্বে এক লাখ ৪ হাজার ৯৮ জন করোনায় আক্রান্ত হয়েছেন। আর মারা গেছেন ৫২০২ জন। করোনাভাইরাস নিয়ে লাইভ আপডেট দেয়া ওয়েবসাইট ওয়ার্ল্ডোমিটার এই তথ্য জানিয়েছে।
  বৃহস্পতিবার সকাল পর্যন্ত করোনায় বিশ্বব্যাপী করোনায় মৃতের সংখ্যা দাঁড়িয়েছে তিন লাখ ৫৭ হাজার ৪২৫ জনে এবং আক্রান্তের সংখ্যা ৫৭ লাখ ৮৮ হাজার ৭৮২ জন। অপরদিকে ২৪ লাখ ৯৪ হাজার ৬ জন চিকিৎসা শেষে সুস্থ হয়ে বাড়ি ফিরেছেন।